**เฉลยแบบทดสอบความรู้**

**ระเบียบกระทรวงมหาดไทย ว่าด้วยวิธีการงบประมาณและการคลังของหมู่บ้านอาสาพัฒนาและป้องกันตนเอง พ.ศ. 2521 และข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524**

.............

**ข้อ 1** ระเบียบกระทรวงมหาดไทย ว่าด้วยวิธีการงบประมาณและการคลังของหมู่บ้านอาสาพัฒนาและป้องกันตนเอง พ.ศ. 2521 ในการจัดทำแผนและโครงการของหมู่บ้าน อพป. ข้อใดกล่าวไม่ถูกต้อง

ก. ให้หมู่บ้าน อพป. ทุกหมู่บ้าน จัดทำแผนดำเนินงานและโครงการพัฒนาต่าง ๆ เพื่อใช้เป็นแนวทางบริหารงานของหมู่บ้าน อพป. ให้แล้วเสร็จภายใน 3 เดือน นับแต่ประกาศจัดตั้ง

ข. ให้คณะกรรมการฝ่ายพัฒนา เป็นผู้รับผิดชอบพิจารณาวางนโยบายกำหนดแนวทางการบริหารงานภายในหมู่บ้าน แล้วรวบรวมจัดทำเป็นแผนดำเนินงานและโครงการพัฒนาต่าง ๆ ของหมู่บ้าน อพป โดยคำนึงถึงความต้องการของราษฎรและความสามารถของหมู่บ้านเป็นหลัก

ค. ในการจัดทำแผนดำเนินงานและโครงการพัฒนาต่าง ๆ ให้คณะกรรมการทุกฝ่ายเข้าร่วมประชุมแสดงความคิดเห็นประกอบ และให้ที่ปรึกษาคณะกรรมการกลางหมู่บ้าน เป็นผู้ให้คำแนะนำช่วยเหลือโดยถือหลักให้ราษฎรมีส่วนในการดำเนินงานด้วย

ง. การจัดทำแผนดำเนินงานและโครงการพัฒนาต่าง ๆ ให้หัวหน้าส่วนราชการประจำอำเภอที่เกี่ยวข้องไปให้คำปรึกษา เพื่อที่จะได้แผนและโครงการที่สามารถปฏิบัติได้และสอดคล้องกับแผนพัฒนาตำบลกับแผนพัฒนาจังหวัด

**เฉลยคำตอบ**

ระเบียบกระทรวงมหาดไทย ว่าด้วยวิธีการงบประมาณและการคลังของหมู่บ้านอาสาพัฒนาและป้องกันตนเอง พ.ศ. 2521

ข้อ 5 กำหนดว่า ให้ทุกหมู่บ้านจัดทำแผนดำเนินงานและโครงการพัฒนาต่าง ๆ เพื่อใช้เป็นแนวทางบริหารงานของหมู่บ้าน อพป. ให้แล้วเสร็จภายใน 3 เดือน นับแต่ประกาศจัดตั้ง

ให้คณะกรรมการกลางหมู่บ้านเป็นผู้รับผิดชอบพิจารณาวางนโยบายกำหนดแนวทางการบริหารงานภายในหมู่บ้าน แล้วรวบรวมจัดทำเป็นแผนดำเนินงานและโครงการพัฒนาต่าง ๆ ของหมู่บ้าน อพป โดยคำนึงถึงความต้องการของราษฎรและความสามารถของหมู่บ้านเป็นหลัก

ในการจัดทำแผนดำเนินงานและโครงการพัฒนาต่าง ๆ ให้คณะกรรมการทุกฝ่ายเข้าร่วมประชุมแสดงความคิดเห็นประกอบ และให้ที่ปรึกษาคณะกรรมการกลางหมู่บ้านเป็นผู้ให้คำแนะนำช่วยเหลือโดยถือหลักให้ราษฎรมีส่วนในการดำเนินงานด้วย

การจัดทำแผนดำเนินงานและโครงการพัฒนาต่าง ๆ ให้หัวหน้าส่วนราชการประจำอำเภอที่เกี่ยวข้องไปให้คำปรึกษา เพื่อที่จะได้แผนและโครงการที่สามารถปฏิบัติได้และสอดคล้องกับแผนพัฒนาตำบลกับแผนพัฒนาจังหวัด

ดังนั้น เมื่อพิจารณาคำตอบ ข. ให้คณะกรรมการฝ่ายพัฒนา เป็นผู้รับผิดชอบพิจารณาวางนโยบายกำหนดแนวทางการบริหารงานภายในหมู่บ้าน... จึงไม่ถูกต้อง เนื่องจากกำหนดให้คณะกรรมการกลางหมู่บ้านเป็นผู้รับผิดชอบ มิใช่คณะกรรมการฝ่ายพัฒนาแผน ตามข้อ 5 วรรคสอง แห่งระเบียบกระทรวงมหาดไทยดังกล่าว

**สรุป** คำตอบ ข. เป็นคำตอบที่กล่าวไม่ถูกต้อง

**ข้อ 2** ระเบียบกระทรวงมหาดไทย ว่าด้วยวิธีการงบประมาณและการคลังของหมู่บ้านอาสาพัฒนาและป้องกันตนเอง พ.ศ. 2521 เกี่ยวกับวิธีการจัดทำงบประมาณ และหน้าที่ของผู้จัดทำงบประมาณ ข้อใดกล่าวถูกต้อง

ก. ปีงบประมาณ ให้ถือตามปีงบประมาณขององค์การบริหารส่วนจังหวัด

ข. การตั้งรายรับและรายจ่าย ให้ลงยอดเงินจำนวนเต็มบาท เศษของบาทให้ปัดเป็นบาทและให้ตั้งยอดรายจ่ายต่ำกว่ายอดรายรับร้อยละ 2

-2-

ค. ให้ประธานคณะกรรมการกลางหมู่บ้าน อพป. แต่งตั้งกรรมการกลาง ซึ่งมีความรู้ความสามารถอย่างน้อย 2 คน เป็นเจ้าหน้าที่รวบรวมจัดทำงบประมาณตามแผนงานและโครงการของหมู่บ้านที่ได้รับความเห็นชอบจากนายอำเภอแล้ว โดยเชิญที่ปรึกษาสภาตำบล ปลัดอำเภอฝ่ายส่งเสริมการปกครอง กับพัฒนากรประจำกลุ่มมาเป็นที่ปรึกษาแล้วเสนอต่อคณะกรรมการกลางหมู่บ้านตามเวลาที่ประธานคณะกรรมการกลางกำหนดแต่ต้องก่อนวันที่ 31 ธันวาคม ของทุกปี

ง. โครงการใดที่จ่ายจากเงินอุดหนุนของรัฐบาล ให้นายอำเภออนุมัติโดยความเห็นชอบของผู้ว่าราชการจังหวัด ทั้งนี้ตามภารกิจที่กำหนดไว้ในการจัดตั้งหมู่บ้าน อพป. เว้นหมวดค่าตอบแทนและหมวดค่าใช้สอย เฉพาะรายการ ค่ารับรอง และรายงานให้กรมการปกครองทราบ

**เฉลยคำตอบ**

ระเบียบกระทรวงมหาดไทย ว่าด้วยวิธีการงบประมาณและการคลังของหมู่บ้านอาสาพัฒนาและป้องกันตนเอง พ.ศ. 2521

ข้อ 9 กำหนดว่า ปีงบประมาณ ให้ถือตามปีงบประมาณขององค์การบริหารส่วนจังหวัด

ข้อ 12 กำหนดว่า การตั้งรายรับและรายจ่าย ให้ลงยอดเงินจำนวนเต็มบาท เศษของบาทให้ปัดเป็นบาทและให้ตั้งยอดรายจ่ายต่ำกว่ายอดรายรับร้อยละ 3

ข้อ 14 กำหนดว่า ให้ประธานคณะกรรมการกลางแต่งตั้งกรรมการกลาง ซึ่งมีความรู้ความสามารถอย่างน้อย 2 คน เป็นเจ้าหน้าที่รวบรวมจัดทำงบประมาณตามแผนงานและโครงการของหมู่บ้านที่ได้รับความเห็นชอบจากนายอำเภอแล้ว โดยเชิญที่ปรึกษาสภาตำบล ปลัดอำเภอฝ่ายส่งเสริมการปกครอง กับพัฒนากรประจำกลุ่มมาเป็นที่ปรึกษาแล้วเสนอต่อคณะกรรมการกลางหมู่บ้านตามเวลาที่ประธานคณะกรรมการกลางกำหนดแต่ต้องก่อนวันที่ 30 มิถุนายน ของทุกปี

โครงการใดที่จ่ายจากเงินอุดหนุนของรัฐบาล ให้นายอำเภออนุมัติโดยความเห็นชอบของผู้ว่าราชการจังหวัด ทั้งนี้ตามภารกิจที่กำหนดไว้ในการจัดตั้งหมู่บ้าน เว้นหมวดค่าตอบแทนและหมวดค่าใช้สอย เฉพาะรายการค่ารับรอง และรายงานให้กระทรวงมหาดไทยทราบ

ดังนั้น เมื่อพิจารณาคำตอบ กับระเบียบดังกล่าว ข้อ 9 ข้อ 12 และข้อ 14 จะเห็นได้ว่า มีเพียงคำตอบ ก. เท่านั้นที่ถูกต้อง ตามระเบียบที่กำหนดไว้

**สรุป** คำตอบ ก. เป็นคำตอบที่กล่าวถูกต้อง

**ข้อ 3** หากมีกรณีพิเศษสมควรยกเว้นการปฏิบัติตามระเบียบกระทรวงมหาดไทย ว่าด้วยวิธีการงบประมาณและ การคลังของหมู่บ้านอาสาพัฒนาและป้องกันตนเอง พ.ศ. 2521 ให้คณะกรรมการกลางหมู่บ้าน อพป. เสนอเหตุผลความจำเป็นผ่านนายอำเภอและผู้ว่าราชการจังหวัด ตามลำดับเพื่อขออนุมัติจากบุคคลในตำแหน่งใด

ก. อธิบดีกรมการปกครอง

ข. อธิบดีกรมการปกครอง โดยได้รับความเห็นชอบจากปลัดกระทรวงมหาดไทย

ค. ปลัดกระทรวงมหาดไทย

ง. ปลัดกระทรวงมหาดไทย โดยได้รับความเห็นชอบจากรัฐมนตรีว่าการกระทรวงมหาดไทย   
**เฉลยคำตอบ**

ระเบียบกระทรวงมหาดไทย ว่าด้วยวิธีการงบประมาณและการคลังของหมู่บ้านอาสาพัฒนาและป้องกันตนเอง พ.ศ. 2521

ข้อ 27 กำหนดว่า หากมีกรณีพิเศษสมควรยกเว้นการปฏิบัติตามระเบียบนี้ ให้คณะกรรมการกลางหมู่บ้านเสนอเหตุผลความจำเป็นผ่านนายอำเภอและผู้ว่าราชการจังหวัด ตามลำดับเพื่อขออนุมัติปลัดกระทรวงมหาดไทย

ดังนั้น เมื่อพิจารณาระเบียบฯ ข้อ 27 จะเห็นได้ว่า คำตอบ ค. เป็นไปตามข้อ 27 ของระเบียบดังกล่าว

**สรุป** คำตอบ ค. เป็นคำตอบที่ถูกต้อง

-3-

**ข้อ 4** ตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524 เมื่อนายอำเภอเบิกอาวุธปืนและเครื่องกระสุนปืนจากจังหวัดแล้ว ให้นายอำเภอจ่ายอาวุธปืนและเครื่องกระสุนปืนแก่บุคคลใด เพื่อนำไปจ่ายให้ราษฎรหมู่บ้าน อพป. ใช้ในการปฏิบัติหน้าที่รักษาความสงบเรียบร้อยและความปลอดภัยของหมู่บ้าน

ก. ประธานคณะกรรมการกลาง

ข. ประธานคณะกรรมการป้องกันและรักษาความสงบเรียบร้อย

ค. เลขานุการคณะกรรมการกลาง

ง. ถูกทุกข้อ

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 8 กำหนดว่า ให้นายอำเภอจ่ายอาวุธปืนและเครื่องกระสุนปืนให้ประธานคณะกรรมการกลาง ประธานคณะกรรมการป้องกันและรักษาความสงบเรียบร้อย และเลขานุการคณะกรรมการกลาง เพื่อนำไปจ่ายให้ราษฎรหมู่บ้านอาสาพัฒนาและป้องกันตนเองใช้ในการปฏิบัติหน้าที่รักษาความสงบเรียบร้อยและความปลอดภัยของหมู่บ้าน

ดังนั้น เมื่อพิจารณาระเบียบฯ จะเห็นได้ว่า คำตอบ ก. ข. ค. เป็นไปตามข้อ 8 ของข้อปฏิบัติดังกล่าว

**สรุป** คำตอบ ง. ถูกทุกข้อ จึงเป็นคำตอบที่ถูกต้องที่สุด

**ข้อ 5** การจ่ายอาวุธปืนและเครื่องกระสุนปืนให้ราษฎรหมู่บ้าน อพป. ใช้ในการปฏิบัติหน้าที่รักษาความสงบเรียบร้อยและความปลอดภัยของหมู่บ้านนั้น นายอำเภอจะต้องออกคำสั่งใช้ราษฎรหรือทำแผนรักษาความปลอดภัยหมู่บ้าน โดยมีรายชื่อราษฎรเป็นผนวกประกอบคำสั่งหรือแผนและกำหนดรายการสั่งใช้อาวุธปืนและเครื่องกระสุนปืนเพื่อปฏิบัติตามคำสั่งหรือแผนนั้นด้วย ตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524 ข้อใดไม่ใช่ราษฎรที่นายอำเภอจะออกคำสั่งใช้อาวุธปืนและเครื่องกระสุนปืนเพื่อปฏิบัติตามคำสั่งหรือแผนนั้นได้

ก. ราษฎรหน่วยกำลังคุ้มครองและรักษาความสงบเรียบร้อยของหมู่บ้าน

ข. ราษฎรชุดรักษาความปลอดภัยหมู่บ้าน

ค. ราษฎรที่คณะกรรมการกลางพิจารณาเห็นชอบ

ง. ราษฎรที่คณะกรรมการป้องกันและรักษาความสงบเรียบร้อยพิจารณาเห็นชอบ

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 13 กำหนดว่า เมื่อประธานคณะกรรมการกลาง ประธานคณะกรรมการป้องกันและรักษาความสงบเรียบร้อยและเลขานุการคณะกรรมการกลาง ได้รับมอบอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเองจากอำเภอแล้ว ให้จ่ายราษฎรหมู่บ้านอาสาพัฒนาและป้องกันตนเองดังนี้

ก. ราษฎรหน่วยกำลังคุ้มครองและรักษาความสงบเรียบร้อยของหมู่บ้าน

ข. ราษฎรชุดรักษาความปลอดภัยหมู่บ้าน หรือ

ค. ราษฎรที่คณะกรรมการกลางพิจารณาเห็นชอบ

ห้ามมิให้จ่ายอาวุธปืนและเครื่องกระสุนปืนแก่ผู้ไม่มีหน้าที่เกี่ยวข้องกับการรักษาความสงบเรียบร้อยและความปลอดภัยของหมู่บ้านเป็นอันขาด หากฝ่าฝืนผู้จ่ายจะต้องรับผิดในความเสียหายหรือสูญหายที่เกิดขึ้น

-4-

ให้นายอำเภอออกคำสั่งใช้ราษฎรตามที่กล่าวในข้อ ก. ข. ค. หรือทำแผนรักษาความปลอดภัยหมู่บ้าน โดยมีรายชื่อราษฎรเป็นผนวกประกอบคำสั่งหรือแผนหรือกำหนดรายการสั่งใช้อาวุธปืนและเครื่องกระสุนปืนเพื่อปฏิบัติตามคำสั่งหรือแผนนั้นด้วย

ให้ถือว่าราษฎรใช้อาวุธปืนและเครื่องกระสุนปืนตามคำสั่งหรือแผนรักษาความปลอดภัยหมู่บ้านนั้นปฏิบัติงานตามที่ได้รับมอบหมายจากทางราชการ ย่อมได้รับสิทธิและความคุ้มครองในการปฏิบัติหน้าที่ตามกฎหมาย

ดังนั้น เมื่อพิจารณาระเบียบดังกล่าว จะเห็นได้ว่า ราษฎรที่คณะกรรมการป้องกันและรักษาความสงบเรียบร้อยพิจารณาเห็นชอบ ไม่ใช่ราษฎรที่นายอำเภอจะออกคำสั่งใช้อาวุธปืนและเครื่องกระสุนปืนเพื่อปฏิบัติตามคำสั่งหรือแผนนั้นได้ เนื่องจากข้อปฏิบัติฯ ข้อ 13 ไม่ได้กำหนดให้อำนาจคณะกรรมการป้องกันและรักษาความสงบเรียบร้อยให้ความเห็นชอบได้

**สรุป** คำตอบ ง. จึงเป็นคำตอบที่ไม่ถูกต้อง

**ข้อ 6** ตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524 ให้นายอำเภอตั้งเจ้าหน้าที่รับผิดชอบกำกับดูแลและตรวจสอบการใช้อาวุธปืนและเครื่องกระสุนปืนของราษฎรหมู่บ้าน อพป. ให้เป็นไปด้วยความเรียบร้อย โดยให้มีการตรวจสอบอย่างน้อยเดือนละกี่ครั้ง แล้วรายงานให้นายอำเภอทราบผลการตรวจสอบทันที

ก. เดือนละ 1 ครั้ง

ข. เดือนละ 2 ครั้ง

ค. เดือนละ 3 ครั้ง

ง. เดือนละ 4 ครั้ง

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 16 กำหนดว่า ให้นายอำเภอตั้งเจ้าหน้าที่รับผิดชอบกำกับดูแลและตรวจสอบการใช้อาวุธปืนและเครื่องกระสุนปืน ของราษฎรหมู่บ้านอาสาพัฒนาและป้องกันตนเองให้เป็นไปด้วยความเรียบร้อย โดยให้มีการตรวจสอบอย่างน้อยเดือนละครั้ง แล้วรายงานให้นายอำเภอทราบผลการตรวจสอบทันที

ดังนั้น นายอำเภอต้องตั้งเจ้าหน้าที่รับผิดชอบกำกับดูแลและตรวจสอบการใช้อาวุธปืนและเครื่องกระสุนปืนของราษฎรหมู่บ้าน อพป. ให้เป็นไปด้วยความเรียบร้อย โดยให้มีการตรวจสอบอย่างน้อยเดือนละ 1 ครั้ง

**สรุป** คำตอบ ก. เดือนละ 1 ครั้ง เป็นคำตอบที่ถูกต้อง

**ข้อ 7** ข้อใดกล่าวไม่ถูกต้อง เกี่ยวกับการจำหน่ายอาวุธปืนที่ชำรุดหรือสูญหาย เนื่องจากการปฏิบัติหน้าที่ตามปกติตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ก. ให้ผู้ว่าราชการจังหวัดแต่งตั้งคณะกรรมการอย่างน้อยสามคน ทำการสอบสวนข้อเท็จจริงเกี่ยวกับอาวุธปืน ที่ชำรุดหรือสูญหาย

ข. ให้คณะกรรมการสอบสวนที่ผู้ว่าราชการจังหวัดแต่งตั้งเสนอเหตุผลควรอนุมัติจำหน่ายโดยชดใช้ราคาหรือไม่ต้องชดใช้ราคาหรือควรซ่อมโดยชดใช้ราคาหรือไม่ต้องชดใช้ราคาไปยังกรมการปกครอง

ค. บันทึกสรุปผลการสอบสวนของของคณะกรรมการสอบสวนที่เสนอผู้ว่าราชการจังหวัด ซึ่งมีสาระสำคัญว่า อาวุธปืนที่ชำรุดหรือสูญหาย เป็นชนิด ขนาด หมายเลขใด ใครเป็นผู้ทำให้ชำรุดหรือสูญหาย ตำแหน่งหรือทำหน้าที่อะไร ชำรุดหรือสูญหายเมื่อใด เพราะเหตุใด ควรจำหน่ายโดยชดใช้ราคา หรือไม่ต้องชดใช้ราคา หรือควรซ่อมโดยชดใช้ราคา หรือไม่ต้องชดใช้ราคา

ง. ความเห็นของผู้ว่าราชการจังหวัด ท้ายบันทึกของคณะกรรมการสอบสวน

-5-

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 19 กำหนดว่า การจำหน่ายอาวุธปืนที่ชำรุดหรือสูญหาย เนื่องจากการปฏิบัติหน้าที่ตามปกติ ให้ผู้ว่าราชการจังหวัดตั้งคณะกรรมการอย่างน้อยสามคน ทำการสอบสวนข้อเท็จจริงเกี่ยวกับอาวุธปืนที่ชำรุดหรือสูญหาย แล้วเสนอเหตุผลควรอนุมัติจำหน่ายโดยชดใช้ราคาหรือไม่ต้องชดใช้ราคาหรือควรซ่อมโดยชดใช้ราคาหรือไม่ต้องชดใช้ราคาไปยังปลัดกระทรวงมหาดไทย โดยให้มีรายละเอียดประกอบต่อไปนี้ด้วย คือ

(1) รายงานนายอำเภอ หรือผู้รับผิดชอบ

(2) คำสั่งแต่งตั้งคณะกรรมการสอบสวนและรายงานการตรวจสอบสภาพอาวุธปืนในกรณีขออนุมัติดำเนินการซ่อม

(3) คำสั่งใช้ราษฎรปฏิบัติหน้าที่ หรือแผนรักษาความสงบเรียบร้อยและผนวกประกอบคำสั่งหรือแผน รายงานการใช้อาวุธปืนและเครื่องกระสุนปืน หรือรายงานการปะทะหรือต่อสู้เนื่องจากการปฏิบัติหน้าที่ คำให้การของผู้มอบและผู้รับมอบที่ทำให้อาวุธปืนชำรุดหรือสูญหาย หลักฐานการส่งมอบหรือรับมอบ และพยานบุคคลตามที่เห็นสมควร

(4) บันทึกสรุปผลการสอบสวนของคณะกรรมการสอบสวนที่เสนอผู้ว่าราชการจังหวัด ซึ่งมีสาระสำคัญว่า อาวุธปืนที่ชำรุดหรือสูญหาย เป็นชนิด ขนาด หมายเลขใด ใครเป็นผู้ทำให้ชำรุดหรือสูญหาย ตำแหน่งหรือทำหน้าที่อะไร ชำรุดหรือสูญหายเมื่อใด เพราะเหตุใด ควรจำหน่ายโดยชดใช้ราคา หรือไม่ต้องชดใช้ราคา หรือควรซ่อม โดยชดใช้ราคา หรือไม่ต้องชดใช้ราคา

(5) ความเห็นของผู้ว่าราชการจังหวัด ท้ายบันทึกของคณะกรรมการสอบสวน

ดังนั้น เมื่อพิจารณาคำตอบ ข. ให้คณะกรรมการสอบสวนที่ผู้ว่าราชการจังหวัดแต่งตั้งเสนอเหตุผลควรอนุมัติจำหน่ายโดยชดใช้ราคาหรือไม่ต้องชดใช้ราคาหรือควรซ่อมโดยชดใช้ราคาหรือไม่ต้องชดใช้ราคาไปยังกรมการปกครอง นั้น ไม่ถูกต้อง เนื่องจากการเสนอเหตุผลควรอนุมัติจำหน่ายโดยชดใช้ราคาหรือไม่ต้องชดใช้ราคาหรือควรซ่อมโดยชดใช้ราคาหรือไม่ต้องชดใช้ราคา ให้เสนอขออนุมัติไปยังปลัดกระทรวงมหาดไทย

**สรุป** คำตอบ ข. เป็นคำตอบที่กล่าวไม่ถูกต้อง

**ข้อ 8** ตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524 ให้นายอำเภอรายงานขอจำหน่ายอาวุธปืนและเครื่องกระสุนปืนไปยังผู้ว่าราชการจังหวัดภายในกี่วัน นับจากวันได้รับทราบการชำรุดหรือสูญหาย หรือมีการปะทะหรือต่อสู้จากการปฏิบัติหน้าที่ และให้จังหวัดรายงานขอจำหน่ายอาวุธปืนไปยังกระทรวงมหาดไทยภายในกี่วัน นับจากวันที่ได้รับรายงานจากอำเภอ

ก. ให้นายอำเภอรายงานไปยังผู้ว่าราชการจังหวัดภายใน 7 วัน และให้จังหวัดรายงานไปยังกระทรวงมหาดไทยภายใน 15 วัน

ข. ให้นายอำเภอรายงานไปยังผู้ว่าราชการจังหวัดภายใน 15 วัน และให้จังหวัดรายงานไปยังกระทรวงมหาดไทยภายใน 30 วัน

ค. ให้นายอำเภอรายงานไปยังผู้ว่าราชการจังหวัดภายใน 30 วัน และให้จังหวัดรายงานไปยังกระทรวงมหาดไทยภายใน 15 วัน

ง. ให้นายอำเภอรายงานไปยังผู้ว่าราชการจังหวัดภายใน 30 วัน และให้จังหวัดรายงานไปยังกระทรวงมหาดไทยภายใน 30 วัน

-6-

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 20 กำหนดว่า ให้นายอำเภอรายงานขอจำหน่ายอาวุธปืนและเครื่องกระสุนปืนไปยังผู้ว่าราชการจังหวัดภายในสามสิบวัน นับจากวันได้รับทราบการชำรุดหรือสูญหาย หรือมีการปะทะหรือต่อสู้จากการปฏิบัติหน้าที่ และให้จังหวัดรายงานขอจำหน่ายอาวุธปืนไปยังกระทรวงมหาดไทยภายในสามสิบวัน นับจากวันที่ได้รับรายงานจากอำเภอ ดังนั้น ให้นายอำเภอรายงานไปยังผู้ว่าราชการจังหวัดภายใน 30 วัน นับจากวันได้รับทราบการชำรุดหรือสูญหาย หรือมีการปะทะหรือต่อสู้จากการปฏิบัติหน้าที่ และให้จังหวัดรายงานไปยังกระทรวงมหาดไทยภายใน 30 วัน นับจากวันที่ได้รับรายงานจากอำเภอ เป็นไปตามข้อปฏิบัติฯ ข้อ 22

**สรุป** คำตอบ ง. เป็นคำตอบที่ถูกต้อง

**ข้อ 9** ข้อใดกล่าวถูกต้องเกี่ยวกับองค์ประกอบของคณะกรรมการการทำลายเครื่องกระสุนปืนที่ผู้ว่าราชการจังหวัดอนุมัติจำหน่ายออกจากบัญชีคุมเนื่องจากสาเหตุเสื่อมสภาพ ตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ก. คณะกรรมการการทำลายเครื่องกระสุนปืน ประกอบด้วย รองผู้ว่าราชการจังหวัดที่ผู้ว่าราชการจังหวัดมอบหมายเป็นประธานกรรมการ นายอำเภอ รองผู้กำกับการตำรวจภูธรจังหวัด และผู้เชี่ยวชาญด้านวัตถุระเบิดเป็นกรรมการ โดยมีปลัดจังหวัดเป็นกรรมการและเลขานุการ

ข. คณะกรรมการการทำลายเครื่องกระสุนปืน ประกอบด้วย รองผู้ว่าราชการจังหวัดที่ผู้ว่าราชการจังหวัดมอบหมายเป็นประธานกรรมการ ปลัดจังหวัด นายอำเภอ รองผู้กำกับการตำรวจภูธรจังหวัด และผู้เชี่ยวชาญด้านวัตถุระเบิดเป็นกรรมการ โดยมีป้องกันจังหวัดเป็นกรรมการและเลขานุการ

ค. คณะกรรมการการทำลายเครื่องกระสุนปืน ประกอบด้วย ปลัดจังหวัดเป็นประธานกรรมการ นายอำเภอ รองผู้กำกับการตำรวจภูธรจังหวัด และผู้เชี่ยวชาญด้านวัตถุระเบิดเป็นกรรมการ โดยมีป้องกันจังหวัดเป็นกรรมการและเลขานุการ

ง. คณะกรรมการการทำลายเครื่องกระสุนปืน ประกอบด้วย ปลัดจังหวัดเป็นประธานกรรมการ นายอำเภอ รองผู้กำกับการตำรวจภูธรจังหวัดและผู้เชี่ยวชาญด้านวัตถุระเบิดเป็นกรรมการ โดยมีจ่าจังหวัดเป็นกรรมการและเลขานุการ

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 22 กำหนดว่า การทำลายเครื่องกระสุนปืนที่ผู้ว่าราชการจังหวัดอนุมัติจำหน่ายออกจากบัญชีคุมเนื่องจากสาเหตุเสื่อมสภาพ ให้จังหวัดตั้งคณะกรรมการคณะหนึ่งประกอบด้วยปลัดจังหวัดเป็นประธานกรรมการ นายอำเภอ รองผู้กำกับการตำรวจภูธรจังหวัดและผู้เชี่ยวชาญด้านวัตถุระเบิดเป็นกรรมการ โดยมีป้องกันจังหวัดเป็นกรรมการและเลขานุการ มีหน้าที่ในการควบคุมและดำเนินการทำลายเครื่องกระสุนปืนที่เสื่อมสภาพโดยแจ้งให้กระทรวงมหาดไทยทราบล่วงหน้าก่อนการทำลาย 30 วัน เพื่อส่งผู้แทนไปเป็นพยานในการทำลาย

ดังนั้น เมื่อพิจารณาองค์ประกอบของคณะกรรมการการทำลายเครื่องกระสุนปืนที่ผู้ว่าราชการจังหวัดอนุมัติจำหน่ายออกจากบัญชีคุมเนื่องจากสาเหตุเสื่อมสภาพ จะเห็นว่า คำตอบ ค. คณะกรรมการการทำลายเครื่องกระสุนปืน ประกอบด้วย ปลัดจังหวัดเป็นประธานกรรมการ นายอำเภอ รองผู้กำกับการตำรวจภูธรจังหวัด และผู้เชี่ยวชาญด้านวัตถุระเบิดเป็นกรรมการ โดยมีป้องกันจังหวัดเป็นกรรมการและเลขานุการ เป็นไปตามข้อปฏิบัติฯ ข้อ 22

**สรุป** คำตอบ ค. เป็นคำตอบที่ถูกต้อง

-7-

**ข้อ 10** ตามข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524 การซ่อมแซมอาวุธปืนที่ชำรุดกับร้านค้านอกเขตจังหวัด หรือในเขตกรุงเทพฯ ให้ขออนุมัติต่อหน่วยงานใด

ก. กองอำนวยการรักษาความมั่นคงภายในจังหวัด

ข. กรมการปกครอง

ค. กระทรวงมหาดไทย

ง. กองอำนวยการรักษาความมั่นคงภายในราชอาณาจักร

**เฉลยคำตอบ**

ข้อปฏิบัติว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืนที่ใช้สำหรับหมู่บ้านอาสาพัฒนาและป้องกันตนเอง พ.ศ. 2524

ข้อ 24 กำหนดว่า การซ่อมแซมอาวุธปืนที่ชำรุดกับร้านค้านอกเขตจังหวัด หรือในกรุงเทพฯ ให้ขออนุมัติกรมการปกครอง

อนึ่ง คำว่าผู้เชี่ยวชาญด้านวัตถุระเบิดของฝ่ายทหารหรือตำรวจ ให้หมายถึงฝ่ายทหารหรือตำรวจที่มีที่ตั้งในเขตจังหวัดเท่านั้น

ดังนั้น การซ่อมแซมอาวุธปืนที่ชำรุดกับร้านค้านอกเขตจังหวัด หรือในเขตกรุงเทพฯ ให้ขออนุมัติต่อ กรมการปกครอง เป็นไปตามข้อปฏิบัติฯ ข้อ 24

**สรุป** คำตอบ ข. เป็นคำตอบที่ถูกต้อง

--------------------------------------

ส่วนกิจการมวลชน

สำนักกิจการความมั่นคงภายใน

กรมการปกครอง กระทรวงมหาดไทย

โทร. 0 2226 5557